Rikunarita-ORG/Wikinium huggingface dataset:
# Ισόβροχος

Ο όρος **ισόβροχος** είναι μετεωρολογικός και μπορεί να αναφέρεται στον πληθυντικό και να αφορά τόπους, **ισόβροχοι τόποι**, ή στον ενικό και να αφορά γραμμή (ευθεία ή καμπύλη), **ισόβροχος γραμμή**.

Συγκεκριμένα στη κατάρτιση μετεωρολογικού χάρτη καιρού σημειώνονται οι περιοχές εκείνες που παρουσιάζουν το ίδιο ύψος βροχόπτωσης. Τα σημεία αυτά συνδέονται στη συνέχεια με γραμμή που καλείται *ισόβροχος γραμμή*. Η μελέτη των γραμμών αυτών συμβάλλει ιδιαίτερα τόσο στην εκπόνηση δελτίου καιρού όσο και στη παρακολούθηση των κλιματολογικών συνθηκών ευρύτερα.

## Πηγές

* "Εγκυκλοπαίδεια Πάπυρος Larousse Britannica" τομ.30ος, σελ.225.
# Μάουι

Μάουι| Δορυφορική εικόνα από το Landsat |
|  |
| Γεωγραφία |
| Αρχιπέλαγος | Χαβάη |
| Έκταση | 1883 km² |
| Ακτογραμμή | 193 km |
| Υψόμετρο | 3.055 μ |
| Υψηλότερη κορυφή | Χαλεάκαλα |
| Χώρα |
| **ΗΠΑ** |
| Πολιτεία | Χαβάη |
| Κομητεία | Μάουι |
| Πρωτεύουσα | Γουαϊλούκου |
| Δημογραφικά |
| Πληθυσμός | 144.444 (απογραφής 2010) |
| Πυκνότητα | 62 /χλμ2 |
|  Σχετικά πολυμέσα |

Tο **Μάουι** (στα αγγλικά *Maui*) είναι το δεύτερο μεγαλύτερο νησί της Χαβάης, με έκταση 1.883 τετραγωνικά χιλιόμετρα. Το Μάουι είναι μέρος της πολιτείας της Χαβάης και είναι το μεγαλύτερο από τα τέσσερα νησιά της κομητείας Μάουι, μεγαλύτερο από τα Λανάι, Καχοολάβε και Μολοκάι. Το 2010, το Μάουι είχε πληθυσμό 144.444, το τρίτο μεγαλύτερο από τα νησιά της Χαβάης, μετά από το Οάχου και τη Χαβάη. Το Καχουλούι είναι η μεγαλύτερη πόλη στο νησί, με πληθυσμό 26.337 το 2010. Η Γουαϊλούκου είναι η έδρα της επάρχιας Μάουι και βρίσκεται στο Μάουι. Το νησί έχει δύο σβηστά ηφαίστεια, το Μαούνα Καχαλαβάι δυτικά, και το Χαλεάκαλα ανατολικά, που είναι νεότερο και ψηλότερο, με ύψος που υπερβαίνει τα τρία χιλιόμετρα. Τα τελευταία χρόνια το Μάουι αναπτύσσεται πολύ γρήγορα.

## Γεωγραφία - Γεωλογία

Το Μάουι αποτελείται από δύο μεγάλα ηφαίστεια που χωρίζονται από ένα χαμηλού υψομέτρου ισθμό. Το ηφαίστειο του δυτικού Μάουι ή Μαούνα Καχαλαβάι έχει υψόμετρο 1.764 μ. και δημιοργήθηκε πριν από 1,6 εκατομμύρια χρόνια. Στα ανατολικά βρίσκεται το ογκώδες ηφαίστειο Χαλεακάλα που δημιουργήθηκε πρίν 0,8 εκατομμύρια χρόνια. Η κορυφή φτάνει σε ύψος τα 3.055 μέτρα. Το Μάουι έχει 193 χιλιόμετρα ακτές. Ο ισθμός δημιουργήθηκε όταν λάβα από το Χαλεάκαλα έρευσε προς το δυτικό Μάουι και οριοθετείται από εγκολπώσεις, μια στο βορρά και μία στο νότο. Αν και το ηφαίστειο στο δυτικό Μάουι είναι σβηστό, το Χαλεακάλα είναι αδρανές αφού η πιο πρόσφατη έκρηξή του ήταν μόλις πριν από 200 χρόνια.

## Παραπομπές
# Ινδονησιακή γλώσσα

| Ινδονησιακή |
| --- |
| Bahasa Indonesia |
| Προφορά | baˈhasa indoneˈsia |
| Περιοχή | Ινδονησία |
| Μητρική σε | 43 εκ. |
| Ταξινόμηση | Αυστρονησιακές γλώσσες+ Μαλαϊπολυνησιακές γλώσσες
	- Πυρηνικές Μαλαϊπολυνησιακές γλώσσες
		* Μαλαϊκές-Σούμπαουα
			+ Μαλαϊκές
				- Μαλαϊκή
					* Ινδονησιακή γλώσσα
 |
| Σύστημα γραφής | λατινική γραφή |
| Κατάσταση |
| Επίσημη γλώσσα | Ινδονησία |
| Αναγνωρισμένη μειονοτική γλώσσα | Ανατολικό Τιμόρ, Σουρινάμ, ASEAN |
| Ρυθμιστής | Badan Pengembangan dan Pembinaan Bahasa |
| ISO 639-1 | id και in |
| ISO 639-2 | ind |
| ISO 639-3 | ind |
| Linguasphere | 31-MFA-ac |
| Glottolog | `indo1316` |
|  |
|  |

Η **ινδονησιακή γλώσσα** (Πρότυπο:Lang-id, προφέρεται: [baˈhasa indoneˈsia]) είναι η επίσημη γλώσσα της Ινδονησίας. Είναι προτυποποιημένη μορφή της μαλαϊκής γλώσσας, μιας αυστρονησιακής γλώσσας η οποία χρησιμοποιείται ως lingua franca στο πολύγλωσσο ινδονησιακό αρχιπέλαγος για αιώνες. Η Ινδονησία είναι το τέταρτο πολυπληθέστερο κράτος στον κόσμο και καθώς η πλειονότητα του πληθυσμού της μιλά ινδονησιακά, η γλώσσα αυτή είναι μια από τις πιο ευρέως ομιλούμενες στον κόσμο. Είναι η μητρική γλώσσα περίπου 43 εκατομμυρίων ανθρώπων και δεύτερη γλώσσα 155 εκατομμυρίων.

Οι περισσότεροι Ινδονήσιοι, πέρα από την εθνική γλώσσα, μιλούν απταίστως κάποια από τις περισσότερες από 700 ιθαγενείς τοπικές γλώσσες, όπως η ιαβαϊκή, η σουνδανική και η μπαλινεζική, οι οποίες χρησιμοποιούνται στην τοπική κοινότητα. Όμως, η επίσημη εκπαίδευση και σχεδόν όλα τα εθνικά μαζικά μέσα ενημέρωσης, η κυβέρνηση, η διοίκηση, τα δικαστήρια και άλλες μορφές επικοινωνίας διεξάγονται στα ινδονησιακά.

Το ινδονησιακό όνομα της γλώσσας είναι *bahasa Indonesia* (κυριολεκτικά «γλώσσα της Ινδονησίας»).

## Παραπομπές
# Scoot

Scoot|  |
|  |
| Νομική μορφή | partnership limited by shares |
| Ίδρυση | 2011 |
| Έδρα | Σιγκαπούρη, Σιγκαπούρη |
| Μητρική | Singapore Airlines |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Η **Scoot Pte Ltd**, γνωστή ως **Scoot**, είναι αεροπορική εταιρεία χαμηλού κόστους με έδρα τη Σιγκαπούρη και θυγατρική του εθνικού αερομεταφορέα της χώρας, Singapore Airlines. Ξεκίνησε τη λειτουργία της στις 4 Ιουνίου 2012 με διαδρομές μεσαίων και μεγάλων αποστάσεων από τη Σιγκαπούρη, κυρίως προς διάφορα αεροδρόμια στην Ασία του Ειρηνικού ωκεανού.

Η αεροπορική εταιρεία αποτελεί μέρος του προγράμματος τακτικών πτήσεων KrisFlyer. Προηγουμένως, ήταν μέλος της Value Alliance. Τα κεντρικά της γραφεία βρίσκονται στο αεροδρόμιο Τσάντζι και ο αεροπορικός κόμβος της είναι το αεροδρόμιο Ταογιουάν στην Ταϊβάν.

## Παραπομπές
# Ζετούλιο Βάργκας

| Ζετούλιο Βάργκας |
| --- |
|  |
| Πρόεδρος της Βραζιλίας |
| Προσωπικά στοιχεία |
| Γέννηση | 19 Απριλίου 1882 |
| Θάνατος | 24  Αυγούστου 1954 Catete Palace |
| Σύζυγος | Darci Vargas (1911–1954) |
| Παιδιά | Lutero Vargas Alzira Vargas Jandira Vargas Manuel Sarmanho Vargas Ζετούλιο Βάργκας Φίλιο |
| Σπουδές | Federal University of Rio Grande do Sul |
| Επάγγελμα | Δικηγόρος, Πολιτικός |
| Βραβεύσεις | κολάρο του Τάγματος της Ισαβέλλας της Καθολικής (1952) Τάγμα του Λευκού Αετού Ιππότης του Μεγαλόσταυρου με Κολλάρο του Τάγματος της Αξίας της Ιταλικής Δημοκρατίας Μεγαλόσταυρος Ειδικής Τάξης του Τάγματος της Αξίας της Ομοσπονδιακής Δημοκρατίας της Γερμανίας (20  Μαΐου 1953)  Order of Naval Merit Μεγαλόσταυρος του Στρατιωτικού Τάγματος του Πύργου και του Σπαθιού Grand Cross of the Military Order of Avis Μεγαλόσταυρος με Κολάρο του Τάγματος του Λευκού Ρόδου της Φινλανδίας (14  Οκτωβρίου 1937) Livro dos Heróis e Heroínas da Pátria |
| Υπογραφή |  |
|  Σχετικά πολυμέσα |
|

Ο **Ζετούλιο Βάργκας** (19 Απριλίου 1882 - 24 Αυγούστου 1954) ήταν Βραζιλιάνος δικηγόρος και πολιτικός, ο οποίος υπηρέτησε ως Πρόεδρος της Βραζιλίας για δύο περιόδους. Η πρώτη περίοδος ήταν μεταξύ 1930-1945. Το 1930-1934 υπηρέτησε ως υπηρεσιακός πρόεδρος, κανονικός πρόεδρος την εποχή 1934-1937 και δικτάτορας την περίοδο 1937-1945. Το 1945 εκτελέστηκε πραξικόπημα το οποίο και του στέρησε την εξουσία μέχρι το 1951 οπότε και εξελέγη δημοκρατικά Πρόεδρος και υπηρέτησε ως το 1954, έτος της αυτοκτονίας του.

Γεννήθηκε στην πολιτεία Ρίο Γκράντε ντο Σουλ σε οικογένεια με πολιτικές ρίζες. Έδειξε ενδιαφέρον για στρατιωτική καριέρα και κατατάχθηκε στον βραζιλιάνικο στρατό αλλά σύντομα παραιτήθηκε για να ακολουθήσει δικηγορικές σπουδές. Το 1908, αφότου αποφοίτησε από την Νομική Σχολή του Πόρτο Αλέγκρε άρχισε την πολιτική του σταδιοδρομία. Το 1922 είχε εκλεχθή μέλος του Εθνικού Συνεδρίου και υπηρέτησε εκεί για τέσσερα χρόνια. Το 1926 διορίστηκε Υπουργός Οικονομικών μέχρι και την εκλογή του στην θέση του Κυβερνήτη του Ρίο Γκράντε το 1928. Το 1930 ηγήθηκε της εκστρατείας του για την Προεδρία της Βραζιλίας ανεπιτυχώς. Παρόλο που φάνηκε ότι αποδέχθηκε την ήττα του, λίγο χρόνο αργότερα ανέτρεψε με πραξικόπημα το Ολιγαρχικό καθεστώς που υπήρχε τότε.

Το Καθεστώς Βάργκας που κυριάρχησε για 18 χρόνια επέφερε αλλαγές και μεταρρυθμίσεις στην οικονομία, στην πολιτική ζωή και στην βιομηχανία της Βραζιλίας. Έχοντας τον τίτλο "Ο Πατέρας των Φτωχών", προσπάθησε να καταπολεμήσει την αυξανόμενη επιρροή των μεγάλων επιχειρήσεων και εταιρειών στην οικονομία της Βραζιλίας. Ωστόσο, η θέση και το κύρος του στρατού δεν άλλαξε, ούτε επιβλήθηκαν μέτρα στους πλούσιους κατά την θητεία του. Στην προσπάθεια του να αναδιοργανώσει την οικονομία του, αποδέχτηκε κάποιες απαιτήσεις των εργατών (κυρίως στην βιομηχανία του καφέ) για καλύτερες συνθήκες προκειμένου να υπάρχει μια ενότητα στην οικονομία ανενόχλητη από ταξικές διαμάχες. Επίσης στην περίοδο του καθεστώτος ιδρύθηκε η πρώτη κρατική βιομηχανία παραγωγής μηχανών.

Στο τέλος της δεύτερης του θητείας, ύστερα από πολλή πίεση του στρατού για την παραίτηση του, αυτοκτόνησε αφήνοντας μόνο ένα σημείωμα.

## Παραπομπές
# Γκαμπριέλ Ραμαναντσόα

| Γκαμπριέλ Ραμαναντσόα |
| --- |
| Ο Γκαμπριέλ Ραμαναντσόα (αριστερά). |
| Γενικές πληροφορίες |
| Όνομα στη μητρική γλώσσα | Gabriel Ramanantsoa (Μαλγασικά)  |
| Γέννηση | 13  Απριλίου 1906 Ανταναναρίβο |
| Θάνατος | 9  Μαΐου 1979 Παρίσι |
| Τόπος ταφής | Μαδαγασκάρη |
| Χώρα πολιτογράφησης | Μαδαγασκάρη Γαλλία (έως 1960) |
| Θρησκεία | Καθολικισμός |
| Εκπαίδευση και γλώσσες |
| Ομιλούμενες γλώσσες | Γαλλικά |
| Σπουδές | Ειδική Στρατιωτική Σχολή του Σαιν-Σιρ College of Saint Michael, Amparibe |
| Πληροφορίες ασχολίας |
| Ιδιότητα | πολιτικός |
| Εργοδότης | Σχολή Ανωτάτων Εμπορικών Σπουδών του Παρισιού |
| Οικογένεια |
| Σύζυγος | Marcelle Larguier |
| Στρατιωτική σταδιοδρομία |
| Βαθμός/στρατός | μεραρχιακός στρατηγός/Γαλλικός Στρατός ξηράς |
| Αξιώματα και βραβεύσεις |
| Αξίωμα | Πρόεδρος της Μαδαγασκάρης (1972–1975) Πρωθυπουργός της Μαδαγασκάρης |
|  Σχετικά πολυμέσα |
|

Ο Στρατηγός **Γκαμπριέλ Ραμαναντσόα** (*Gabriel Ramanantsoa*, 13 Απριλίου 1906 - 9 Μαΐου 1979) ήταν πρόεδρος και πρωθυπουργός της Μαδαγασκάρης την περίοδο από το 1972 ως το 1975. Ανήκε στη φυλή Μερίνα.

## Βιογραφία

Καταγόταν από πλούσια οικογένεια. Σταδιοδρόμησε ως αξιωματικός στο γαλλικό στρατό. Το 1960 η Μαδαγασκάρη έγινε ανεξάρτητο κράτος και ο Ραμαναντσόα εισήχθη στις τάξεις του Στρατού της, φτάνοντας ως το βαθμό του Στρατηγού. Το Μάιο του 1972 ξέσπασαν μαζικές εκδηλώσεις διαμαρτυρίας και έγινε ο ίδιος πρωθυπουργός. Μετά την παράδοση της εξουσίας από τον πρόεδρο Φιλιμπέρ Τσιρανάνα ο στρατηγός έγινε και πρόεδρος. Ανέλαβε καθήκοντα στις 11 Οκτωβρίου του 1972. Ως πρόεδρος επιχείρησε να πετύχει την πολιτική συμφιλίωση. Επίσης, σε αντίθεση με τον προκάτοχό του, ακολούθησε πολιτική υπέρ της Σοβιετικής Ένωσης. Το Δεκέμβριο του 1974 η κυβέρνησή του λίγο έλειψε να ανατραπεί. Ο ίδιος παραιτήθηκε στις 5 Φεβρουαρίου του 1975, καθώς οι εθνοτικές και κοινωνικές ταραχές συνεχίστηκαν. Απεβίωσε το 1979.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γκαμπριέλ Ραμαναντσόα στο Wikimedia Commons
# Βηρυτός

| Βηρυτός |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Βηρυτός
33°53′13″N 35°30′47″E |
|  |
| Χώρα | Λίβανος |
| Διοικητική υπαγωγή | Κυβερνείο της Βηρυτού |
| Προστάτης | Άγιος Γεώργιος |
| Διοίκηση |
|  • Δήμαρχος | Abdallah Darwish (από 2024) |
|  • Μέλος του/της | Δίκτυο Δημιουργικών Πόλεων |
| Έκταση | 20 km² |
| Υψόμετρο | 0 μέτρο |
| Πληθυσμός | 2.200.000 άτομα περίπου |
| Ταχ. κωδ. | 1107 |
| Τηλ. κωδ. | 01 |
| Ζώνη ώρας | UTC+02:00 UTC+03:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Βηρυτός** (αραβικά: *بيروت*‎‎) είναι πρωτεύουσα του Λιβάνου. Είναι το κεντρικό λιμάνι και η μεγαλύτερη πόλη του Λιβάνου. Αποκαλούνταν και «Παρίσι της Μέσης Ανατολής» λόγω της διεθνούς ατμόσφαιρας που τη διαπνέει. Γεωγραφικά, βρέχεται από τη Μεσόγειο, είναι κάτω από τα βουνά του Λιβάνου, και έχει περίπου 2 εκατομμύρια κατοίκους. Κατά τον εμφύλιο πόλεμο μεταξύ του σφετεριστού του θρόνου και στρατηγού Διοδότου Τρύφωνος και του Αντιόχου Ζ΄ Σιδήτη, ο πρώτος κατέστρεψε την πόλη το 140 π.Χ. Αργότερα ο Αντίοχος Ζ΄ την επανίδρυσε ως **Λαοδίκεια η εν Φοινίκη**, τιμώντας τη Λαοδίκη, μητέρα του Σελεύκου Α'.

Είναι έδρα πολλών διεθνών οργανισμών, όπως της Οικονομικής και Κοινωνικής Επιτροπής των Ηνωμένων Εθνών για τη Δυτική Ασία (ESCWA), ενώ ο Διεθνής Οργανισμός Εργασίας και η Ουνέσκο, μαζί με την Ένωση Αραβικών Αερομεταφορέων επίσης έχουν την έδρα τους στη Βηρυτό καλύπτοντας τις αραβικές χώρες.

Επίσης εκεί εδρεύει το Αμερικάνικο Πανεπιστήμιο της Βηρυτού, γνωστό και ως AUB.

Τουριστικά αξιοθέατα της περιοχής αποτελούν το Εθνικό Μουσείο, ο ορθόδοξος καθεδρικός ναός του Αγίου Γεωργίου, το τζαμί Μοχάμεντ Αλ Αμίν, η ρωμαϊκή αγορά και το Μουσείο Πετρωμάτων.

Στις 4 Αυγούστου 2020 συνέβη μεγάλη καταστροφική φονική έκρηξη στη Βηρυτό, με τους νεκρούς επί του παρόντος να ανέρχονται στους 157 και τους τραυματίες σε 5.000. Επικράτησε πανικός, ενώ η έκρηξη έγινε αισθητή ακόμα και στην Κύπρο. Μάλιστα οι κάτοικοι αρχικά είχαν την εντύπωση ότι έγινε σεισμός μεγέθους 4,5 Ρίχτερ. Καταστράφηκαν πολλά κτήρια και ιδιαίτερα το λιμάνι της Βηρυτού, όπου βυθίστηκε ένα κρουαζιερόπλοιο. Λόγω της έκτασης της καταστροφής και της συνακόλουθης ανθρωπιστικής κρίσης στη χώρα η Ευρωπαϊκή Ένωση αποφάσισε την αποστολή οικονομικής βοήθειας ύψους 33 εκ. ευρώ στον Λίβανο.

## Αδελφοποιημένες πόλεις

* Ελλάδα: Αθήνα
* Γαλλία: Παρίσι
* Αρμενία : Γερεβάν
* Κουβέιτ : Κουβέιτ
* Γαλλία: Μασσαλία
* Ηνωμένα Αραβικά Εμιράτα : Ντουμπάι
* Γαλλία: Λυών
* Ρωσία: Μόσχα
* Καναδάς : Κεμπέκ
* Ιράκ : Βαγδάτη
* Κράτος της Παλαιστίνης : Ανατολική Ιερουσαλήμ
* Συρία : Δαμασκός
* ΗΠΑ: Λος Άντζελες
* Τουρκία : Κωνσταντινούπολη

## Δείτε επίσης

* Εθνική βιβλιοθήκη του Λιβάνου

## Παραπομπές

## Εξωτερικοί σύνδεσμοι

* Βηρυτός στο Curlie
* Επίσημη Ιστοσελίδα της Βηρυτού.
# Κακαόδεντρο

| Κακαόδεντρο |
| --- |
|  Κακαόδεντρο |
| Συστηματική ταξινόμηση |
| **Σύστημα:** κατά CRONQUIST, 1981 |
|

|  |  |
| --- | --- |
| Βασίλειο: | Φυτά (Plantae)  |
| Συνομοταξία: | Αγγειόσπερμα (Magnoliophyta)  |
| Ομοταξία: | Δικοτυλήδονα (Magnoliopsida)  |
| Τάξη: | Μαλαχώδη (Malvales)  |
| Οικογένεια: | Στερκουλιοειδή (Sterculiaceae)  |
| Γένος: | *Θεοβρώμα* (*Theobroma*)  |

 |
| Διώνυμο |
| *Θεοβρώμα το κακάο* *Theobroma cacao* L. |

Το **κακαόδεντρο** είναι αειθαλές τροπικό δασικό δέντρο, ιθαγενές τών ανατολικών ισημερινών περιοχών των Άνδεων. Η επιστημονική του ονομασία είναι Theobroma cacao (**Θεοβρώμα το κακάο**). Προκύπτει από τις λέξεις «θεός» και «βρώμα» (βλ. το βρῶμα), δηλαδή είναι το «φαγητό των θεών». Το ύψος του κακαόδεντρου κυμαίνεται από 6 (συνήθως) έως και 12 μέτρα. Τα φύλλα του είναι απλά δερματώδη, επιμήκη και φθάνουν τα 30 εκατοστόμετρα. Τα άνθη του εμφανίζονται στον κορμό και στα κλαδιά. Είναι άοσμα και έχουν άσπρο, ροζ, κίτρινο ή λαμπρό κόκκινο χρώμα. Οι καρποί είναι μεγάλοι, ωοειδείς, κιτρινοκάστανοι έως μωβ και ωριμάζουν σε 4-6 μήνες. Οι ώριμοι καρποί έχουν μήκος 35 περίπου εκατοστόμετρα και διάμετρο περίπου 12. Κάθε καρπός περιέχει 20-40 ωοειδή σπέρματα καλυμμένα από μια γλυκόπικρη, άσπρη γλοιώδη σάρκα.

## Ποικιλίες και χρήσεις των καρπών

*Theobroma cacao*άνθη κακαόδεντρου
Το πιο μεγάλο μέρος της αγοράς κακάου προέρχεται από το κακαόδεντρο του τύπου φοραστέρο (*forastero*).
Ένας άλλος τύπος κακαόδεντρου είναι το κριόγιο (*criollo*). Το φοραστέρο κατάγεται από τον Αμαζόνιο και είναι το συνηθισμένο κακάο για την μαζική αγορά επειδή είναι το πιο ανθεκτικό και αποδοτικό. Έχει πικρή και ενίοτε ξινή γεύση.
Το υβρίδιο του κριόγιο με το φοραστέρο έχει την εμπορική ονομασία *trinitario*.
Το κριόγιο σήμερα δεν είναι γνήσιο και μοιάζει με τρινατάριο.
Το γνήσιο κριόγιο υπάρχει ακόμα αλλά η παραγωγή του δεν φτάνει σε υπολογίσιμες ποσότητες.
Όλοι οι τύποι κακάου είναι πιθανόν υβρίδια των φοραστέρο και κριόγιο.

Ειδικά για το γνήσιο κριόγιο έχουν γίνει προσπάθειες στη ζούγκλα τής Βενεζουέλας να βρεθεί το γενετικώς πιο γνήσιο κακαόδεντρο και να εδραιωθεί μια εμπορική ονομασία και αγορά ανωτέρας ποιότητας κακάου. Ο τύπος του κριόγιο είναι ο ευγενέστερος από όλους, και εμπεριέχει μόνο μικρές ποσότητες πολυφενολών, για αυτό δεν είναι τόσο πικρός όπως οι άλλες ποικιλίες κακάο. Η γεύση του είναι μαλακή και αφήνει αισθητά αρώματα αμυγδάλου και μάνγκο. Έτσι τα προϊόντα του χρειάζονται μόνο μικρές ποσότητες ζάχαρης. Αλλά κάθε ποιότητα έχει και την τιμή της. Τα συνηθισμένα κακάο από Αφρική ή Αμερική κοστίζουν για την αγορά της Ευρώπης $500 τον τόνο και το γνήσιο κριόγιο $1500.

Επίσης υπάρχουν και άλλα καλά κακάο όπως είναι το φοραστέρο από το Εκουαδόρ με την ονομασία: Νacional (*arriba*).

## Πηγές

* Εγκυκλοπαίδεια *Πάπυρος Λαρούς Μπριτάνικα*, τόμος 31, σελ. 185

## Εξωτερικοί σύνδεσμοι

* Πολυμέσα σχετικά με το θέμα  Κακαόδεντρο στο Wikimedia Commons
* Λεξιλογικός ορισμός του κακαόδεντρο  στο Βικιλεξικό
# Πρωθυπουργός της Πολωνίας

Ο **Πρόεδρος του Συμβουλίου των Υπουργών** (πολωνικά: *Prezes Rady Ministrów*), ο οποίος αναφέρεται και ως **πρωθυπουργός**, είναι ο ηγέτης του υπουργικού συμβουλίου και αρχηγός της κυβέρνησης της Πολωνίας. Οι σημερινές ευθύνες του αξιώματος προέρχονται από τη δημιουργία του σύγχρονου πολωνικού κράτους και το αξίωμα ορίζεται στο Σύνταγμα του 1997. Σύμφωνα με το Σύνταγμα, ο Πρόεδρος της Πολωνίας διορίζει και απολύει τον πρωθυπουργό. Ύστερα ο πρωθυπουργός θα προτείνει τη σύνθεση του υπουργικού συμβουλίου. Δεκατέσσερις μέρες μετά το διορισμό του, ο πρωθυπουργός πρέπει να υποβάλει στο Σέιμ πρόγραμμα που θα περιγράφει την ημερήσια διάταξη της κυβέρνησης, απαιτώντας ψήφο εμπιστοσύνης. Στο παρελθόν εμφανίστηκαν συγκρούσεις που προέκυψαν τόσο από συμφέροντα όσο και από εξουσίες μεταξύ των αξιωμάτων του Προέδρου και του Πρωθυπουργού.

Ο σημερινός πρωθυπουργός είναι ο Ντόναλντ Τουσκ. Ο Τουσκ επέστρεψε στην πρωθυπουργία την 13η Δεκεμβρίου 2023.

## Παραπομπές
# Νόμος και Δικαιοσύνη (Πολωνία)

| Νόμος και Δικαιοσύνη Prawo i Sprawiedliwość |
| --- |
|  |
| Πρόεδρος | Γιάροσλαβ Καζίνσκι |
| Ιδρυτές | Λεχ Καζίνσκι Γιάροσλαβ Καζίνσκι |
| Ίδρυση | 13 Ιουνίου 2001 |
| Έδρα | ul. Nowogrodzka 84/86 Βαρσοβία |
| Ιδεολογία | Εθνικός συντηρητισμός Οικονομικός παρεμβατισμός Κοινωνικός συντηρητισμός Ευρωσκεπτικισμός Πολιτικός κληρικαλισμός |
| Πολιτικό φάσμα | Δεξιά Ριζοσπαστική δεξιά Συγκρητισμός
* Κεντροαριστερά (οικονομία)
* Δεξιά/Ριζοσπαστική δεξιά (κοινωνία)
 |
| Ευρωπαϊκή προσχώρηση | Ευρωπαίοι Συντηρητικοί και Μεταρρυθμιστές |
| Ομάδα Ευρωπαϊκού Κοινοβουλίου | Ευρωπαίοι Συντηρητικοί και Μεταρρυθμιστές |
| Σέιμ | 180 / 460 |
| Γερουσία | 34 / 100 |
| Ευρωπαϊκό Κοινοβούλιο | 20 / 53 |
| Ιστότοπος |
| pis.org.pl |
| Πολιτικό σύστημα Πολωνίας Πολιτικά κόμματα Εκλογές |

Το **Νόμος και Δικαιοσύνη** (πολ. *Prawo i Sprawiedliwość*) είναι πολωνικό εθνικό συντηρητικό πολιτικό κόμμα.

Το κόμμα ιδρύθηκε το 2001 από τους δίδυμους αδερφούς Λεχ και Γιαροσλάβ Κατσίνσκι ύστερα από διάσπαση της Εκλογικής Δράσης Αλληλεγγύης και με τη συμμετοχή της χριστιανοδημοκρατικής Συμφωνίας Κέντρου. Το κόμμα κέρδισε τις εκλογές του 2005, με τον Λεχ Κατσίνσκι να γίνεται πρόεδρος και τον Γιάροσλαβ Κατσίνσκι να γίνεται πρωθυπουργός της χώρας μέχρι το 2007, οπότε και το κόμμα βγήκε δεύτερο μετά την Πολιτική Πλατφόρμα. Ορισμένα ηγετικά στελέχη του κόμματος, μεταξύ αυτών και ο Λεχ Κατσίνσκι, σκοτώθηκαν στην συντριβή αεροσκάφους στο Σμόλενσκ το 2010.

Το πρόγραμμα βασίζεται στις αρχές κατά της διαφθοράς και στον συντηρητισμό, καθώς και στην αρχή του νόμου και της τάξης. Τάσσεται υπέρ του οικονομικού παρεμβατισμού, ενώ διατηρεί και μία κοινωνικά συντηρητική στάση με την οποία πλησίασε περισσότερο την Καθολική Εκκλησία. Η καθολική-εθνικιστική πτέρυγα του κόμματος αποχώρησε από αυτό και ίδρυσε το 2011 το κόμμα Ενωμένη Πολωνία. Το κόμμα είναι ήπια ευρωσκεπτικιστικό, ενώ είναι μέλος των αντι-φεντεραλιστών Ευρωπαίων Συντηρητικών και Μεταρρυθμιστών.

Στις βουλευτικές εκλογές του 2015 αναδείχθηκε νικητής και κέρδισε αυτοδυναμία.

## Σημειώσεις

## Παραπομπές

## Εξωτερικοί σύνδεσμοι

* Επίσημη ιστοσελίδα
# Χωροδεσποτεία

Η **χωροδεσποτεία** υπήρξε ευρωπαικό μεσαιωνικό πολιτικό και κοινωνικό-οικονομικό σύστημα, σύμφωνα με το οποίο γινόταν η οργάνωση και διοίκηση των κτημάτων του κλήρου και των αριστοκρατών. Αυτό το σύστημα διακυβέρνησης βρήκε άνθηση τόσο στην Ευρώπη, όσο και σε διάφορα μέρη της Βυζαντινής Αυτοκρατορίας, της Ιαπωνίας και αλλού κάτω από διαφορετικές ονομασίες και σε διαφορετικές χρονικές περιόδους. Αποτέλεσε πρόδρομο του φεουδαρχικού συστήματος στην Ευρώπη. Η κυριαρχία των μεγαλογαιοκτημόνων ήταν μια απαραίτητη συνθήκη εκείνη την εποχή των διαρκών αναταραχών και των συνεχών βαρβαρικών επιδρομών κατά τον 5ο και 6ο αιώνα. Ήταν ο μόνος τρόπος προστασίας της γης και των ανθρώπων εκείνης της εποχής.

Έπαυλη χωροδεσπότη
## Τρόπος λειτουργίας των κοινωνιών

Σε αυτό το σύστημα οι κατώτερες κοινωνικά ομάδες των κτημάτων, οι οποίοι ήταν δούλοι, κυρίως εργάτες και χειρώνακτες που ζούσαν γύρω από την κυρίως έπαυλη του άρχοντά τους, συγκροτώντας έτσι μια αγροτική συνοικία. Αυτοί οι εργάτες δούλευαν αποκλειστικά για τον ιδιοκτήτη της έπαυλης, ο οποίος τους προσέφερε προστασία και μερικές φορές το δικαίωμα να δουλεύουν ξεχωριστά κομμάτια γης για την κάλυψη δικών τους αναγκών. Το κέντρο κάθε χωροδεσποτικής κοινωνίας ήταν η προσωπική κατοικία του ιδιοκτήτη της συνοικίας, όπου και γινόταν συναντήσεις για θέματα κανόνων, διασκέδασης και διοίκησης. Οι κανονισμοί και τα έθιμα κάθε συνοικίας διέφεραν μεταξύ τους. Ο συνήθης δούλος δεν είχε καμία ελπίδα για οικονομική ανέλιξη, αφού ο άρχοντας είχε άμεση κυριαρχία και η εκμετάλλευση ήταν μονομερής για τους δούλους. Επιπλέον, υπήρχαν διαφορές μεταξύ όμορων δούλων σχετικά με τα καθήκοντά τους ακόμα και στην ίδια συνοικία, δεν είχαν όλοι τα ίδια προνόμια και τις ίδιες υποχρεώσεις, όλα αυτά καθοριζόταν αποκλειστικά από τον άρχοντα κάθε έπαυλης.

## Διαφορά με την φεουδαρχία.

Υπάρχει συχνή ταύτιση χωροδεσποτείας και φεουδαρχίας, ωστόσο δεν μιλάμε για την ίδια περίσταση. Είναι δυο διαφορετικά συστήματα διοίκησης στην Μεσαιωνική Ευρώπη.

| Χωροδεσποτεία |  | Φεουδαρχία |
| --- | --- | --- |
| Τρόπος διαχείρησης της γης |  | Τρόπος ανταλλαγής της γης για στρατιωτικούς σκοπούς |
| Απασχολούσε τους κοινούς ανθρώπους της εποχής (δούλους)
που δούλευαν για την γη.  |  | Κοινωνικό σύστημα με βάση στις σχέσεις Φεουδαρχών αριστοκρατών και υποτελών εργατών. Με μηδενική αμοιβή και όροι υποτέλειας χαρακτήριζαν τους εργάτες. |

## Παραπομπές

## Εξωτερικοί σύνδεσμοι

*
*